અનેક ઉતાર – ચઢાવ પછી આજે અમારી શાળા જિલ્લાની પ્રગતી શીલતાની હરોળમાં આવી શકે તેવી ક્ષમતા ધરાવે છે. અમારી શાળામાં જુનિયર કે.જી થી ધો. 12 સુધીનો ગુજરાતી મિડીયમનો અભ્યાસક્રમ ચાલે છે .અમારી દાંડી ગામની આસપાસના 10 ગામના વિદ્યાર્થીઓ શાળામાં અભ્યાસ કરે છે હાલ શાળામાં 700 વિદ્યાર્થીઓ અભ્યાસ કરી રહ્યા છે. અમારો તમામ સ્ટાફ પૂરા ખંત અને મહેનતથી વિદ્યાર્થીઓને શિક્ષણ અને સિસ્તના પાઠ ભણાવી રહ્યા છે. આખા જિલ્લામાં બોર્ડનું રીઝલ્ટ ઓછુ આવે છે તેવા સંજોગોમાં પણ અમારી શાળાનું રીઝલ્ટ 90% થી ઉપર દર વર્ષે આવે છે જે અમારા માટે ગૌરવની વાત કહેવાય. આવર્ષે પણ જિલ્લાની 49 શાળાનું રીઝલ્ટ 30% ની નીચે આવ્યું હતું ,તેવા સંજોગોમાં પણ અમારી શાળાનું રીઝલ્ટ 90% રહ્યું હતું. આ વર્ષે આખા જિલ્લામાં વિદ્યાર્થીના અભાવે 31 વર્ગો બંધ થયા જયારે આપણી શાળામાં વિદ્યાર્થી વધવાથી બેવર્ગો નવા શરૂ કરવામાં આવ્યા. આમ અમારી શાળામાં ઉત્તરો ઉત્તર વિદ્યાર્થીની સંખ્યા વધી રહી છે જે ખુબ જ આનંદની વાત છે. ગામના ભૂતપૂર્વ વિદ્યાર્થીઓ તેમજ પરદેશગયેલા વાલીઓનો પણ ખૂબ જ સહકારમળી રહ્યો છે. શરુઆતમાં 53 વિદ્યાર્થી અભ્યાસ કરતા હતા તેમાંથી 700 થી વધુ વિદ્યાર્થીઓ હાલ અભ્યાસ કરી રહ્યા છે. અમારું મંડળ અને અમારા સ્ટાફની એવી અંતરની ઈચ્છા છે કે આવતા દિવસોમાં આ વિભાગના લોકોના સહકારથી કોલેજ શરૂ કરવાનું આયોજન કરી રહ્યા છે.